
**РЕГИОНАЛНИ ЦЕНТАР ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ**



**ПРОГРАМ РАДА РЕГИОНАЛНОГ ЦЕНТРА ЗА**

**ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ ЗА 2013. ГОДИНУ**

**НИШ, јануар 2013.**

**ПРОГРАМ РАДА за 2013. годину**

**I УВОД 3**

**1. О оснивању Регионалног центра 3**

**2. Делатност Регионалног центра 4**

**3. Структура Регионалног центра и запослени 5**

**II РЕСУРСИ 8**

**III ПЛАН АКТИВНОСТИ 9**

**1. Сектор Професионални развој 9**

**2. Сектор ИКТ и ресурси 15**

**3. Сектор Смештај и исхрана 18**

**4. Сектор Пројекти и људски ресурси 20**

**5. Сектор Администрација 22**

**IV ЗАКЉУЧАК 23**

# 

**На основу члана 14. Одлуке о оснивању Регионалног центра за професионални развој запослених у образовању („Сл.гласник града Ниша“ бр.66/2003, 40/2004,5/2005 и 94/2010) и члана 17. Статута Регионалног центра, Управни одбор је на својој седници одржаној 17.01.2013. године донео**

**ПРОГРАМ РАДА РЕГИОНАЛНОГ ЦЕНТРА ЗА**

**ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ ЗА 2013. ГОДИНУ**

# I УВОД

## 1. О ОСНИВАЊУ РЕГИОНАЛНОГ ЦЕНТРА

На иницијативу Министарства просвете и спорта Републике Србије, Одлуком Скупштине Града Ниша („Сл.лист Града Ниша“ бр. 66/2003, 40/2004, 05/2005 и 94/2010), основан је Регионални центар за професионални развој запослених у образовању у Нишу.

По одлуци о оснивању, 30.01.2004. године уследило је потписивање Меморандума о разумевању „Подршка Владе Краљевине Норвешке оснивању Регионалног центра за професионални развој запослених у образовању у Нишу“ од стране Града Ниша, Министарства просвете и спорта Републике Србије и представника донатора – Владе Краљевине Норвешке, IMG Београд.

Одлуком о оснивању Регионалног центра за професионални развој запослених у образовању („Сл.лист Града Ниша“ бр. 66/2003, 40/2004, 05/2005 и 94/2010) одређени су циљеви оснивања Регионалног центра.

Делатност и начин рада Регионалног центра регулисани су напред наведеном Одлуком, Статутом Регионалног центра за професионални развој запослених у образовању и Правилником о унутрашњој организацији и систематизацији радних места у Регионалном центру за професионални развој запослених у образовању.

## 2. ДЕЛАТНОСТ РЕГИОНАЛНОГ ЦЕНТРА

Одлуком о оснивању Регионалног центра („Сл.лист Града Ниша“ бр. 66/2003, 40/2004, 05/2005 и 94/2010), одређене су шифре делатности, и то:

Претежна делатност:

* 85.59 – Остало образовање

Допунске делатности:

* 18.13 – Услуге припреме за штампу
* 55.20 – Одмаралишта и слични објекти краћи боравак
* 55.90 – Остали смештај
* 56.29 – Остале услуге припремања и послуживања хране
* 58.11 – Издавање књига
* 58.14 – Издавање часописа и сличних периодичних издања
* 58.19 – Издавање осталих софтвера
* 58.29 – Остала издавачка делатност
* 59.20 – Снимање и издавање звучних записа и музике
* 62.03 – Управљање рачунарском опремом
* 62.09 – Остале услуге информационе технологије
* 63.11 – Обрада података, хостинг и сл.
* 63.12 – Веб портали
* 85.60 – Помоћне образовне делатности.

У Средњорочном плану рада за период 2009. – 2013. године садржани су циљеви и планиране активности Регионалног центра за наведени период.

На основу Средњорочног плана Регионалног центра урађен је и овај Програм рада за 2013. годину, којим су детаљно разрађене све активности.

## 3. СТРУКТУРА РЕГИОНАЛНОГ ЦЕНТРА И ЗАПОСЛЕНИ

Правилником о унутрашњој организацији и систематизацији радних места (бр.336 oд 24.06.2011.године) систематизовано је 5 сектора, са укупно 16 радних места са 21 извршиоцем.

Послови у Регионалном центру се обављају кроз рад следећих сектора:

1. Сектор: Професионални развој (3 извршиоца)
2. Сектор: ИКТ и ресурси (6 извршилаца)
3. Сектор: Смештај и исхрана (6 извршилаца)
4. Сектор: Пројекти и људски ресурси (2 извршиоца)
5. Сектор: Администрација (3 извршиоца)

Активности сваког сектора су дефинисане али у реализацији многих активности сектори интензивно сарађују.

Регионални центар тренутно има 20 запослених. Из буџета Града Ниша се опредељује маса средстава која покрива делимично финансирање зарада запослених (за 8 запослених), док се средства за преостале зараде (12 запослених) финансирају из сопствених прихода.

Радници Регионалног центра су:

|  |  |  |  |  |
| --- | --- | --- | --- | --- |
| **Име и**  **презиме радника** | **Назив радног места и стручна спрема у систематизацији** | **Стручна спрема** | **Сек**  **тор** | **Врста радног односа** |
| Данијела Марковић | Директор  VII степен | Професор разредне наставе  VII степен | - | одређено |
| Виолета  Панчић | Саветник за професионални развој VII степен | Дипл.  психолог,  VII степен | 1 | неодређено |
| Валентина  Ранчић | Стручни сарадник организ.програма  VII степен | Дипл.  психолог,  VII степен | 1 | неодређено |
| Јелена Анђелковић | Стручни сарадник организ. програма  VII степен | Дипл.  биолог,  VII степен | 1 | неодређено |
| Виолета Тесла | Саветник за ИКТ и ресурсе  VII степен | Дипл. Инж. електронике,  VII степен | 2 | неодређено |
| Оливера Петровић | Стручни сарадник у Ресурс центру  VII степен | Дипл.  психолог,  VII степен | 2 | неодређено |
| Зоран  Антић | Рецепционар | IV степен | 2 | неодређено |
| Братислав Савић | Рецепционар  IV степен | IV степен | 2 | неодређено |
| Миљан  Јовановић | Рецепционар  IV степен | Инжењер  саобраћаја  VI степен | 2 | неодређено |
| Драгиша Симовић | Домар  III степен | III степен | 2 | неодређено |
| Мр  Вања Маниташвић | Самостални стручни сарадник, организ. смештаја и исхране  VII степен | Мр. Хемијских  наука  VII/2 степен | 3 | неодређено |
| Милка  Крњајић | Стручни сарадник,  орган.смештаја и исхране VII степен | Дипл.  историчар,  VII степен | 3 | неодређено |
| Виолета Ђорђевић | Кухињски радник  IV степен | IV степен | 3 | неодређено |
| Данијела Најденов | Помоћни радник  II степен | III степен | 3 | неодређено |
| Славица Митровић | Помоћни радник  II степен | III степен | 3 | неодређено |
| Оливера  Гоцић | Помоћни радник  II степен | IV степен | 3 | неодређено |
| Дарја Николић | Стручни сарадник на пројектима  VII степен | Дипл.  психолог,  VII степен | 4 | неодређено |
| Александра  Матић | Самостални стручни сарадник-  шеф администрације  VII степен | Дипломирани правник,  VII степен | 5 | одређено до  20.02.2013. |
| Аца Стојиљковић | Стручни сарадник за финансије  VII степен | Дипл.  економиста,  VII степен | 5 | неодређено |
| Гордана Јовановић | Пословни секретар  IV степен | Гимназија,  IV степен | 5 | неодређено |

Органе Регионалног центра, поред директора, чине Управни одбор и Надзорни одбор.

# 

# II РЕСУРСИ

Рад Регионалног центра се од 01.06.2006.године реализује у згради Регионалног центра, Париске комуне бб .

Зграда Регионалног центра поседује :

* 4 учионице,
* мултимедијалну учионицу са 16 умрежених рачунара,
* савремено опремљену салу са 150 места,
* Ресурс центар (библиотека са медијатеком),
* трпезарију,
* кухињу и чајне кухиње,
* 13 двокреветних и 4 једнокреветне собе,
* канцеларије запослених,
* рецепцију,
* остале помоћне просторије.

Библиотека је опремљена стручном и савременом литературом (преко 2000 наслова). Медијатека је делимично опремљена училима.

Регионални центар сарађује са субјектима из домена образовања, али и са онима који су ван области образовања а исказују потребу и налазе интерес у сарадњи са Регионалним центром.

# III ПЛАН АКТИВНОСТИ

План активности Регионалног центра за 2013. годину урађен је у складу са Средњорочним планом рада за период 2009-2013. а у складу са свим прописима и важећим документима из области образовања, важећим уговорима са донаторима, као и по пројектима који су у току.

**1. СЕКТОР: ПРОФЕСИОНАЛНИ РАЗВОЈ**

Сектор за професионални развој је најважнији сектор у Регионалном центру јер је његова делатност усмерена на рад који је у служби професионалног развоја запослених у образовању, за коју намену је Центар и основан.

На основу Правилника о унутрашњој организацији и систематизацији радних места сектор Професионлани развој чине :

1. Саветник за професионални развој (1)
2. Самостални стручни сарадник (1)
3. Стручни сарадник организатор програма (1)

Рад сектoра се огледа кроз следеће сегменте:

* Стручно усавршавање - испитивање потреба за стручним усавршавањем запослених у образовању, припремање понуде семинара у складу са дефинисаним потребама запослених у образовању (модуларна понуда, понуда на основу планова СУ школа и установа и приоритета које је прописало Министарство),организација семинара,избор и организација (не)акредитованих стручних скупова,избор и организација реализације угледних часова,организација састанака стручних актива и удружења, реализација семинара, предлагање и организовање различитих облика стручног усавршавања.
* Промоција стручног усавршавања – истраживања у области образовања, публиковање појединих истраживања, презентовање резултата, промоције примера добре праксе
* Креирање програма стручног усавршавања, пружање стручне помоћи ауторима семинара за акредитацију програма.
* Сарадња са предшколским установама, школама, Заводом за унапређивање образовања, Заводом за вредновање квалитета образовања, Институтом за педагошка истраживања, Институтом за психологију, Истраживачком станицом у Петници, НВО за области образовања.
* Рад у оквиру „Мреже РЦ и ЦСу Србије“.
* Планирање и спровођење личног и професионалног развоја

У сваком од ових сегмената овај сектор ће у пуној мери допринети испуњењу улоге Центра.

### СТРУЧНО УСАВРШАВАЊЕ ЗАПОСЛЕНИХ У ОБРАЗОВАЊУ

Регионални центар планира и реализује стручно усавршавање запослених у образовању на својој територији, на основу Закона о основама система васпитања и образовања Републике Србије (Сл.гласник РС, бр72/2009 и 52/11), Правилника о сталном стручном усавршавању и стицању звања наставника, васпитача и стручних сарадника (Сл.гласник РС, бр.13/2012 од 24.02.2012.), Каталога програма стручног усавршавања запослених у образовању за текућу школску годину, листе приоритетних програма које је прописао Министар просвете,науке и технолошког развоја, просторних, техничких и других могућности самог Центра,**а** **све** **у складу са потребама запослених у образовању.**

Регионални центар ће акредитоване програме понудити запосленима у школама и предшколским установама на основу исказаних потреба и расположивих финансијских средстава.

Понуда семинара се припрема у складу са стандардима „Мреже РЦ и ЦСУ Србије“, а школе, предшколске установе, домови ученика обавештавају се од стране Центра о понуди путем мејла, објављивањем на веб-страници и на фејсбук-страници Центра, као и путем личног контакта.

У 2013. години, као и до сада, планира се понуда реализације семинара:

* са местом одржавања у РЦ,
* са местом реализације у неком другом РЦ/ЦСУ у Србији,
* са местом одржавања у школи, предшколској установи,
* преко интернета, путем видео-конференцијских предавања.

Регионални центар ће организовати семинаре за запослене у образовању и у директној сарадњи са Министарством просвете, науке и технолошког развоја Републике Србије, Заводом за унапређивање образовања и васпитања, Заводом за вредновање квалитета образовања и васпитања, стручним друштвима, као и семинаре из међународних пројеката у којима је носилац Министарство просвете РС.

**Регионални центар Ниш још увек једини центар у Србији за чију се основну делатност, организацију и реализацију семинара стручног усавршавања, из буџета Града не издвајају средства. Сви остали Центри у Србији имају буџетску линију за ову намену, тако да се целокупна издвајања локалних самоуправа за стручно усавршавање просветара усмеравају на локалне центре.**

**ПРОМОЦИЈА СТРУЧНОГ УСАВРШАВАЊА**

У сврху промоције стручног усавршавања стручни тим Центра планира да у септембру(почетком следеће шк.године)организује окупљање наставника и тренера чије семинаре је РЦ Ниш подржао. Почетком септембра организоваће се и окупљање наставника, потенцијалних аутора нових семинара, обзиром на то да ће у октобру, од странеЗавода за унапређење обазовања и васпитаља бити расписан конкурс за нову акредитацију семинара.

Регионални центар планира заједничке активности са школама/вртићима организовањем презентација часова/активности који су примери добре праксе са дискусијама о презентованом у виду округлих столова, састанака, јавних форума. Планира се да се ти примери добре праксе обједињују прикупњањем и публиковањем у електронској форми (компакт-дискови).

У 2013.години Регионални центар ће организовати низ активности у сарадњи са Филозофским факултетом, посебно са Департманом за српски језик и књижевност, обзиром на чињеницу да је крајем 2012.године договорена сарадња са Деканом факултета, господином Гораном Максимовићем.

Запослени у овом сектору ће у априлу организовати међународни скуп на тему Стручног усавршавања запослених у образовању у сарадњи са АТЕЕ асоцијацијом.

У оквиру овог скупа биће организован и округли сто на тему 1700 година Миланског едикта у сарадњи са представницима Филозофског факултета у Нишу.

Регионални центар ће и 2013. године публиковати истраживање запослених у Центру – ''НИ–МОН 2013'' у коме ће се објавити резултати мониторинга и примене стручног усавршавања у 2012/2013. години.

Планира се присуство и учешће на конференцијама чије ће се теме односити на стручна усавршавања наставника, а које ће бити организоване у земљи*.*

Планирају се и два студијска путовања у Финску и Швајцарску чији је циљ да се по повратку са истих презентују примери добрих решења за нека образовна питања.Средства за ова студијска путовања су већ обезбеђена од стране СДЦа,

а и саставни су део ПДП-4 пројекта.

**ПОДРШКА ЛОКАЛНИМ АУТОРИМА И КРЕИРАЊЕ СОПСТВЕНИХ ПРОГРАМА**

Стручни тим Регионалног центра у Нишу је од самог почетка рада давао стручну али и формално правну подршку и помоћ у процесу акредитације многих програма. 2013. ће наставити са том праксом што ће, надамо се, утицати на повећање броја акредитованих семинара који се у Каталогу појављују под именом РЦ Ниш.

Пружањем подршке локалним и регионалним ауторима при конкурисању за акредитацију прогама, Регионални центар покушава да семинаре учини што приступачнијим запосленима овог региона. Реализација семинара аутора из Ниша доприноси да стручно усавршавање постане ефикасније, економичније а уједно и развојно. Циљ је и мотивисање запослених у образовању са овог подручја на акредитацију својих идеја и програма.

Поред реализације првенствено ових, нишких програма, Центар планира да у следећој години настави са праксом пружања подршке у акредитацији, првенствено ауторима из Ниша и са југа Србије, али и креирање и акредитацију нових сопствених програма.

**РАЗВОЈ ЉУДСКИХ РЕСУРСА**

Запослени у сектору Професионални развој планирају свој професионални развој за 2013. и то:

присуством: Конференцији о образовању и Конференцији Иститута за педагошка истраживања у Београду; Конференцији Дани целоживотног учења у Скопљу; Конференцији Техника и информатика у образовању у Чачку;

учешћем на: Конференцији у Пловдиву (Бугарска, 14. И 15.мај); конгресу психолога;

студијским путовањем у земљу у којој постоји установа која се бави организацијом образовања и стручног усавршавања; обучавањем на тренинзима које планира да организује СДЦ (теме тренинга биће познате после 25.јануара, после радионице у Смедереву);

студијским путовањем у организацији Мреже РЦ и ЦСУ и СДЦа;

учешћем на семинарима из области природних наука стицањем знања из области пројектног менаџмента; даљим учењем енглеског и немачког језика;

## ОСТАЛЕ АКТИВНОСТИ

Регионални центар ће у току 2013. године наставити сарадњу са регионалним центрима и центрима за стручно усавршавање којих тренутно у Србији има још девет ( Чачак, Ужице, Шабац, Лесковац, Крушевац, Кикинда, Кањижа, Смедерево и Крагујевац).

Сарадња са другим Центрима би требало за резултат да да усклађеност активности Центара, ефикаснију организацију семинара, економичнији рад сваког Центра понаособ, као и лакше обезбеђивање средстава и укључување у домаће и међународне пројекте.

Активности Центра у „Мрежи“ зависиће и од обима средстава која буду била обезбеђена од Швајцарске Владе, у оквиру пројекта ПДП-4.

Независно од рада у оквиру „Мреже“, Регионални центар ће у току 2013. године наставити сарадњу са „старим“ партнерима, али ће успостављати и нова партнерства.

**2. СЕКТОР: ИКТ И РЕСУРС**

На основу Правилника о унутрашњој организацији и систематизацији радних места Регионалног центра, Сектор ИКТ и ресурси чине :

1. Саветник за ИКТ и ресурсе (1),
2. Стручни сарадник у Ресурс центру (1),
3. Рецепционар (3),
4. Домар (1)

Како се данас скоро ниједна активност образовног карактера не може замислити без примене савремене технике, посебно информационих технологија, добро функционисање овог сектора има велики значај за стабилан рад Центра.

Обзиром на некомерцијални карактер послова овог сектора, а истовремено и његове неопходности у раду Центра, плате запослених у овом сектору требало би да се у потпуности финансирају из буџета Града Ниша, што тренутно није случај.

У 2013. години рад сектора ИКТ и Ресурси биће реализован кроз четири групе активности:

* пружање информационо–техничке подршке у организацији тренинг-семинара,
* одржавање ИКТ система Центра,
* обезбеђивање безбедности Центра, радника у Центру и корисника Центра,
* унапређење рада Ресурс центра и издавачке делатности.

Прве три групе активности огледаће се кроз:

* техничку и организацијску подршку свим догађајима који се организују у Центру,
* дефинисање потреба за надоградњу постојеће или куповину нове опреме (рачунари, лап-топови, пројектори...),
* одржавање постојећег web сајта центра и web сајта Ресурс центра,

(У плану за 2013. је израда новог веб сајта за који ће бити ангажовани екстерни програмери)

* израду билтена Центра,
* обучавање запослених у Центру за коришћење рачунара,
* редовну администрацију рачунарске мреже,
* редовну администрацију телефонске централе и видео надзора у Центру,
* надоградњу, ажурирање постојећих и инсталирање нових софтвера и

Рад Ресурс центра огледаће се кроз:

* испитивање потреба наставног кадра на територији Ниша и уже околине у погледу потребе за училима-дидактичким средствима
* набавку тзв. «Предметних кутија»
* набавку литературе, домаћих и страних часописа било у чврстој форми, било у електронском облику,
* издавачку активност
* сарадњу са Народном Бибилотеком Србије,
* промоцију и презентацију уџбеника и других публикација,
* сарадњу са издавачким кућама,

И поред постојећег система видео-надзора, рецепционери Центра, који су у оквиру сектора ИКТ и ресурси, у циљу одржавања услова за безбедан рад у Центру и пружања правовремених услуга корисницима Центра, покриваће комплетно својим дежурствима (у „турнусима“) Центар, 24 сата дневно, 7 дана недељно, током целе године.

**Развој људских ресурса.** У циљу побољшљања квалитета услуга сектор планира неке активности, у смислу развоја људских ресурса и повећања компетенција особља. У складу са тим, планира се организовање:

* курса енглеског језика (напредни) за оне који су прошли основни,

Учествовање запослених у овом сектору на неком од трнинга за:

* управљање људским ресурсима,вођење тима
* за побољшање ИТ компетенција
* управљање пројектним циклусом

Саветник и стр.сарадник овог сектора су део тима Центра

који спроводи и публикује истраживања, док је стручни сарадник из овог сектора аутор и реализатор једног програма стручног усавршавања.

Како се тренинзи и презентације све више окрећу применама информационих технологија (бежични интернет, видео-конференцијске везе, савремена презентациона техника...), али и целокупна делатност институције из дана у дан све више зависи од техношке опремељености Центра (интернет, мејл, коришћење CMS-сајтова и он-лајн алата...), овај сектор у Центру ће и у 2013. имати важну улогу.

**3. СЕКТОР: СМЕШТАЈ И ИСХРАНА**

На основу Правилника о унутрашњој организацији и систематизацији радних места Регионалног центра, од 24.06.2011. године Сектор Смештај и исхрана чине :

1. Самострални стручни сарадник организатор смештаја и исхране (1),
2. Стручни сарадник организатор смештаја и исхране (1),
3. Кухињски радник (1),
4. Помоћни радник (3)

Овај сектор се финансира од комерцијалних активности Центра, тако да се за плате запослених у овом сектору не издвајају средства из Буџета града Ниша.

Иако су организовање смештаја и исхране помоћне делатности Центра, последњих година је ова делатност Центра добила велики значај јер доприноси економској стабилности Центра.

Процентуално учешће Буџета Града у финансирању рада Центра је са око 60% у 2008. смањено на око 25% у 2012. Док је за 2013. тај проценат још мањи и износи мање од 22%.

**Смештај** Обзиром да Центар располаже са 17 соба, односно 30 лежајева, Сектор за смештај и исхрану ће и 2013. наставити да:

* води евиденцију гостију;
* сарађује са агенцијама и хотелима;
* сарађује са полицијском управом, везано за пријаву боравка странаца;
* сарађује са осталим секторима, прати њихове потребе за смештајним капацитетима;
* усклађује термине коришћења смештајних капацитета.

У 2013. се, ради побољшања нивоа квалитета услуга,, планирају и одређене набавке добара: завеса, прекривача за кревете, штеп-дека, фротирских покривача, канти за смеће, зидних часовника, склоппивих преносивих столова, тањира, шољица, столњака.(ОВО ЈЕ ПРЕУЗЕТО ИЗ ПЛАНА ЗА 2012.)

Како Центар већ пуних шест година ради у истом објекту, неопходно је кречење објекта и молерско-фарбарски радови на (у) истом. (И ОВО ЈЕ БИЛО У ПЛАНУ ЗА 2012. ОБЗИРОМ ДА НИЈЕ И РЕАЛИЗОВАНО ОСТАЈЕ ДЕО ПЛАНА ЗА 2013).

**Исхрана.** Центар нема производњу хране, већ ради по принципу кетеринга. То значи да сву потребну храну и пиће за своје кориснике наручује од других произвођача и обавља послове послуживања корисника (класична-пансионска исхрана, послуживање коктела, сендвича и освежења). И у 2013. ће се наставити са пружањем истих услуга што говори о још неколико активности Сектора за смештај и исхрану:

* Сарадња са добављачима хране;
* Праћење потреба корисника за исхраном и освежењем;
* Усклађивање термина коришћења услуга хране;

Стручни сарадници из овог сектора су такође, укључени и у део послова сектора за професионални развој, као аутори и реализатори програма за стручно усавршавање.

**Развој људских ресурса.** У циљу побољшљања квалитета услуга сектор планира реализацију одређених активности ради развоја људских ресурса и повећања компетенција особља Планира се организовање

* Курса енглеског језика (напредни) за запослене који су прошли основни курс;

Учествовање на неком од тренинга:

* Првокласно пружање услуга клијентима
* До пословних решења путем креативности и иновативности
* Напредне преговарачке вештине
* Тренинг за пројектни менаџмент

Уколико обима пословања овог сектора у 2013. буде виши од предвиђеног, могуће је додатно ангажовање помоћних радника.

**4. СЕКТОР: ПРОЈЕКТИ И ЉУДСКИ РЕСУРСИ**

Сектор Пројекти и људски ресурси је новина у раду Центра. Установљен је и почео са радом током 2011. На основу Правилника о унутрашњој организацији и систематизацији радних места, предвиђено је да сектор Пројекти и људски ресурси чине :

1. Саветник за пројекте и људске ресурсе (1),
2. Стручни сарадник на пројектима (1).

Место Саветника је још увек непопуњено и овај сектор тренутно чини само једна особа, на позицији стр.сарадника.

Рад сектора се огледа кроз следеће сегменте:

* Управљање пројектима у којима је РЦ Ниш партнер,
* Управљање пројектима у којима је РЦ Ниш имплементационо место,
* Спровођење пројектних активности,
* Праћење јавних позива за отварање нових пројеката,
* Писање апликација за пројекте,
* Контакт са релевантним партнерима у циљу заједничког аплицирања и заједничког спровођења пројеката.

Реално, за неке од ових активности нема довољно капацитета у оквиру овог сектора па се Центар ослања и тражи помоћ од стране екстерних сарадника што ће наставити да чини и у 2013. години. Исто тако постоји велика заинтересованост и спремност запослених и у другим секторима да креирају и осмишљавају садржаје активности за потенцијалне пројекте што говори да рад овог сектора у 2013. неће бити угрожен.

РЦ је у 2012. учествовао као партнер на два велика образовна пројекта, од националног значаја:

* ПДП-4 „Подршка професионалном развоју запослених у образовању у Србији“ (финансира Швајцарска Влада преко своје агенције СДЦ ; партнери су Министарство просвете и науке РС, ЗУОВ, свих 10 РЦ и ЦСУ Србије и “Мрежа РЦ и ЦСУ Србије“),
* ГИЗ-БОСС „Професионална оријентација младих на преласку из основне у средњу школу“ (финансира Немачка Влада преко своје агенције ГИЗ ; партнери су Министарство просвете и науке РС, Министарство омладине и спорта РС, свих 10 РЦ и ЦСУ Србије).

2013. је завршна година ПДП-4 пројекта.

РЦ Ниш наставља учешће у истом и у 2013. Очекују се средства у износу од 47.937 швајцарских франака за која је Центар већ направио план утрошка, а који је СДЦ одобрио.

Када је у питању ГИЗ-БОСС пројекат, он траје од септембра 2011. до јуна 2014. у шест шестомесечних циклуса. Према томе, и у 2013. години се наставља учешће РЦ Ниш у поменутом пројекту.

.

РЦ Ниш је крајем 2012. добио улогу придруженог партнера у још једном пројекту ( from VET to WOW ).

Али, информацију о томе да ли ће се и како исти реализовати очекујемо током јануара. Партнери на овом пројекту су из следећих земаља: Пољска, Немачка, Холандија, Италија, Шпанија.

Амбиције запослених у Регионалном центру су да сарадњу са партнерима у пројектима временом доведу до нивоа равноправано-партнерског односа што подразумева заједничко креирање пројеката и садржаја активности.

**Отуд је и потреба већег дела запослених за обукама из области пројектног планирања**.

**Развој људских ресурса.** У циљу побољшљања квалитета услуга сектор планира похађање **тренинга за пројектни** **менаџмент** који ће организовати Мрежа РЦ и ЦСУ, али и других обука ради повећања компетенција пројектног тима. Кажемо тима рачунајући на остале запослене о чијим амбицијама је већ било речи у претходном одељку.

**5. СЕКТОР: АДМИНИСТРАЦИЈА**

На основу Правилника о унутрашњој организацији и систематизацији радних места, сектор Администрација чине :

1. Самостални стручни сарадник за правне послове (1),
2. Стручни сарадник за финансије (1)
3. Пословни секретар (1).

Обзиром да је овај сектор услужни сектор свим осталим секторима, обављаће, као и до сада, послове из области права и финансија, као и све опште административне послове.

Како је овај сектор, у суштини, некомерцијалне природе, целокупне зараде запослених у њему треба да се финансирају из Буџета Града Ниша.

**Развој људских ресурса.** У циљу побољшљања квалитета услуга и прилагођавања новонасталим потребама, планирају се, током 2013. То су курсеви из:

* енглеског језика
* праћења новина у правним прописима.

Према тренутном стању и обиму пословања, расположиви број радника РЦ у овом сектору је одговарајући.

# IV ЗАКЉУЧАК

Регионални центар за професионални развој запослених у образовању, био је прва и у то време јединствена установа такве врсте у Србији. Током претходних година дошао је на престижну позицију у српском образованом систему и постао важан фактор и партнер, како на локалном и регионалном, тако и на националном нивоу.

После његовог оснивања, током 2006. године основана су још два Регионална центра, у Ужицу и у Чачку, а током 2010 и 2011. још седам нових Регионалних центара (РЦ) и Центара за стручно усавршавање (ЦСУ): Кикинда, Шабац, Смедерево, Крушевац, Кањижа, Лесковац и Крагујевац. Ови центри, заједно са РЦ Ниш чине асоцијацију под називом „Мрежа РЦ и ЦСУ Србије“, која је под окриљем ПДП-4 пројекта легално коституисана и регистрована средином 2011.

Успешан рад у претходном периоду је добра основа да се надамо наставку такве тенденције и у 2013-ој.

Раст и развој Центра, као и реализација Програма рада за 2013. годину зависиће у великој мери од даље сарадње са партнерима на националном нивоу: Министарством просвете, науке и технолошког развоја Републике Србије и Заводом за унапређење образовања и васпитања.

Реализација Програма рада за 2013. годину зависиће у одређеној мери и од даље сарадње са партнерима на регионалном нивоу: Школском управом Ниш и општинама у Нишавском, Топличком и Пиротском региону.

Ипак, на стабилан рад Центра, и успешну реализацију Програма рада за 2013. највише ће утицати сарадња са партерима на локалном нивоу: са оснивачем Центра - Градом Нишом и са школама и предшколским установама.

Зато ћемо и у 2013. тежити унапређењу те сарадње.

Циљ нам је да бољим и ефикаснијим радом Центра нишким и просветарима у региону омогућимо квалитетно стручно усавршавање које, у крајњем, треба да доведе до:

**КВАЛИТЕТНИЈЕГ ОБРАЗОВАЊA УЧЕНИКА ОВОГ РЕГИОНА.**

В.д. директорПредседник Управног Одбора

Данијела МарковићЉиљана Радовановић Тошић

**ФИНАНСИЈСКИ ПЛАН**

**САДРЖАЈ :**

**I ПЛАН ПРИХОДА 26**

а) **ПРИХОДИ ИЗ БУЏЕТА ГРАДА** 26

б) **ПРИХОДИ ИЗ ДРУГИХ ИЗВОРА** 27

**II ПЛАН РАСХОДА 28**

а) **РАСХОДИ СРЕДСТАВА ИЗ БУЏЕТА ГРАДА** 30

б) **РАСХОДИ СРЕДСТАВА ИЗ ДРУГИХ ИЗВОРА** 30

# I ПЛАН ПРИХОДА

### Укупни приходи Регионалног центра у 2013. планирају се у износу од 42.950.000,00 динара.

### Извори ових прихода су буџет Града Ниша 9.266.000,00 динара, и приходи из сопствених комерцијалних делатности заједно са средствима СДЦа 33.684.000,00 динара.

### а) ПРИХОДИ ИЗ БУЏЕТА ГРАДА

Регионални центар планира, према одлуци о Буџету Града Ниша за 2013, да из средстава буџета Града Ниша буде финансиран у обиму од **9.266.000,00 динара**, и то по следећим ставкама:

|  |  |  |  |
| --- | --- | --- | --- |
| **Поз.** | **Клас.** | **ОПИС** | **Приходи** |
| **155** | 4110 | Плате и додаци запослених | 5.480.000,00 |
| **156** | 4120 | Соц.допр. на терет послодавца | 981.000,00 |
| **157** | 4130 | Накнада за запослене | 135.000,00 |
| **161** | 4210 | Стални трошкови | 2.200.000,00 |
| **162** | 4230 | Услуге по уговору | 120.000,00 |
| **163** | 4260 | Материјал | 350.000,00 |
| **УКУПНО:** | | | **9.266.000,00** |

### б) ПРИХОДИ ИЗ ДРУГИХ ИЗВОРА

Регионални центар планира да оствари сопствени приход за 2013. годину, а у складу са одлуком о Буџету Града Ниша за 2013. у износу од 33.684.000,00 динара, и то путем прихода:

* *од котизација за семинаре 4.380.000,00*
* *од организовања трибина,*

*округлих столова и других видова СУ 644.000,00*

* *од организовања активности*

*за групе које нису из области*

*образовања 7.500.000,00*

* *од смештајних капацитета 9.500.000,00*
* *од исхране и кетеринга 6.350.000,00*
* *од других административних услуга 1.000.000,00*
* *по пројекту од СДЦа 4.310.000,00*

**УКУПНО: 33.684.000,00**

# II ПЛАН РАСХОДА

### Регионални центар планирао је за 2013. годину расходе у истом укупном обиму као и приходе, тј. у износу од 42.950.000,00 динара. План расхода свих средстава дат је у следећој табели:

|  |  |  |  |  |  |
| --- | --- | --- | --- | --- | --- |
| **Бр. пз.** | **Ек. Кл.** | **О П И С** | **Средства из буџета** | **Средства из осталих извора** | **Укупна средства** |
| **155** | **4110** | **Плата и додаци запос.** | **5.480.000,00** | **6.436.000,00** | **11.916.000,00** |
|  | 4111 | Плата и додаци запосл. | 5.480.000,00 | 6.436.000,00 | 11.916.000,00 |
| **156** | **4120** | **Соц.доп. на терет пос.** | **981.000,00** | **1.153.000,00** | **2.134.000,00** |
|  | 4121 | Допринос за ПИО | 602.800,00 | 708.000,00 | 1.310.800,00 |
|  | 4122 | Допринос за здр.осигу. | 337.100,00 | 396.000,00 | 733.100,00 |
|  | 4123 | Допринос за незапо. | 41.100,00 | 49.000,00 | 90.100,00 |
| **157** | **4130** | **Накнада за запослене** | **135.000,00** | **180.000,00** | **315.000,00** |
|  | 4131 | Накнада за запослене | 135.000,00 | 180.000,00 | 315.000,00 |
| **158** | **4140** | **Социјална давања зап.** | **0,00** | **165.000,00** | **165.000,00** |
|  | 4141 | Социјална давања зап. | 0,00 | 165,000,00 | 165.000,00 |
| **159** | **4160** | **Награде запосленима** | **0,00** | **211.000,00** | **211.000,00** |
|  | 4161 | Награде запосленима | 0,00 | 211.000,00 | 211.000,00 |
| **160** | **4210** | **Стални трошкови** | **2.200.000,00** | **2.586.000,00** | **4.786.000,00** |
|  | 4211 | Трошкови пл.промета | 60.000,00 | 100.000,00 | 160.000,00 |
|  | 4212 | Енергетске услуге | 1.640.000,00 | 1.786.000,00 | 3.426.000,00 |
|  | 4213 | Комуналне услуге | 250.000,00 | 250.000,00 | 500.000,00 |
|  | 4214 | Услуге комуникације | 250.000,00 | 250.000,00 | 500.000,00 |
|  | 4215 | Трошкови осигурања | 0,00 | 200.000,00 | 200.000,00 |
| **161** | **4220** | **Трошкови путовања** | **0,00** | **1.600.000,00** | **1.600.000,00** |
|  | 4221 | Трошкови путовања | 0,00 | 1.600.000,00 | 1.600.000,00 |
| **162** | **4230** | **Услуге по уговору** | **120.000,00** | **8.630.000,00** | **8.750.000,00** |
|  | 4231 | Администрат. услуге | 0,00 | 500.000,00 | 500.000,00 |
|  | 4232 | Компјутерске услуге | 100.000,00 | 544.000,00 | 644.000,00 |
|  | 4235 | Стручне услуге | 10.000,00 | 6.500.000,00 | 6.510.000,00 |
|  | 4237 | Репрезентација | 0,00 | 200.000,00 | 200.000,00 |
|  | 4239 | Остале опште услуге | 10.000,00 | 886.000,00 | 896.000,00 |
| **163** | **4240** | **Специјализо. Услуге** | **0,00** | **373.000,00** | **373.000,00** |
|  | 4243 | Медицинске услуге | 0,00 | 50.000,00 | 50.000,00 |
|  | 4244 | Услуге обр.и усав.запо. | 0,00 | 200.000,00 | 200.000,00 |
|  | 4249 | Остале специја.услуге | 0,00 | 123.000,00 | 123.000,00 |
| **164** | **4250** | **Текуће.попра.и одржа.** | **0,00** | **1.720.000,00** | **1.720.000,00** |
|  | 4251 | Теку.поп.и одр.згр.и обј. | 0,00 | 1.200.000,00 | 1.200.000,00 |
|  | 4252 | Теку.поп. и одр.опреме | 0,00 | 520.000,00 | 520.00,00 |
| **165** | **4260** | **Материјал** | **350.000,00** | **8.020.000,00** | **8.370.000,00** |
|  | 4261 | Администр.материјал | 150.000,00 | 800.000,00 | 950.000,00 |
|  | 4263 | Мат.за обра.и усавр.зап. | 80.000,00 | 700.000,00 | 780.000,00 |
|  | 4268 | Мате.за дома.и угости. | 120.000,00 | 6.520.000,00 | 6.640.000,00 |
| **166** | **4820** | **Порези об.таксе и каз.** | **0,00** | **1.055.000,00** | **1.055.000,00** |
|  | 4821 | Порези об.таксе и казне | 0,00 | 1.055.000,00 | 1.055.000,00 |
| **167** | **5120** | **Машине и опрема** | **0,00** | **1.555.000,00** | **1.555.000,00** |
|  | 5122 | Опрема за дом. и угост. | 0,00 | 1.555.000,00 | 1.555.000,00 |
|  |  | **Укупно** | **9.266.000,00** | **33.684.000,00** | **42.950.000,00** |

### 

### а) РАСХОДИ СРЕДСТАВА ИЗ БУЏЕТА ГРАДА

Са позиција 155, 156 и 157 покривају се плате и доприноси, као и накнаде (картица за превоз) за запослене, и овај обим средстава покрива те потребе за нешто мање од 8 запослених (од укупно 20) у Центру. Исте потребе за преосталих 12 запослених покривају се из сопствених средстава.

Позиција 160 није довољна за покривање свих сталних трошкова у Регионалном центру. Конкретно, од 12 календарских месеци, овим средствима се покривају трошкови за 7 месеци.

### б) РАСХОДИ СРЕДСТАВА ИЗ ДРУГИХ ИЗВОРА

Позиције 155, 156 и 157 се користе за плате, доприносе и накнаде (картица за превоз) за запослене, (за осталих 12 који нису на буџету.

Позиција 160 покрива сталне трошкове Центра (платни промет, грејање, струја, телефон, комуналије, вода...) за око 5 календарских месеци.

Позиција 161 је намењена за трошкове путовања, који се, углавном плаћају са СДЦ рачуна, а предвиђена средства за исте се налазе и у Плану буџета СДЦа.

Од средстава са позиције 162 плаћају се разне услуге по уговору: административне услуге, услуге израде сајта, информисање, поправке и услуге за домаћинство и угоститељство, остале опште услуге и у највећем обиму стручне услуге. Велики део овог новца опредељен је за плаћање ауторских хонорара предавачима и ауторима семинара, због тога што је ова активност основна делатност и основна намена Центра.

Позиција 163 покриваће медицинске услуге (санитарни преглед), услуге усавршавања и образовања запослених и остале специјализоване услуге.

Поправке и одржавање објекта и опреме финансираће се са позиције 164. Цифра за текуће потребе је велика због потребе кречења Центра, а које се планира већ неколико година уназад.

Позиција 165, материјал, је најобимнија, а највећи део тих средстава иде на храну и пиће за учеснике семинара.

Средства донације за 2013. годину, ће се у складу са уговором са донатором, трошити за следеће намене и циљеве:

* Активности везане за стручно усавршавање наставника (имплементација програма, организација семинара, подршка ауторима...) **22.137,00 CHF**
* Јачање капацитета РЦ (опрема, обуке запослених, ресурс центар **18.000,00 CHF**
* Јачање позиције и улоге центра **7.800,00 CHF**

**УКУПНО: 47.937,00 CHF**

Мониторинг над утрошком тих средстава вршиће стручни консултанти, ангажовани од стране донатора - СДЦ.

**Председник Управног Одбора**

Љиљана Радовановић Тошић